Slevik batteri

Slevik batteri (1808–15) var en befestning ved Slevik i Onsøy, opprettet i 1808 under Napoleonskrigen for å sikre den norske skjærgårdsflåten mot angrep. Batteriet skulle hindre landgang i Slevikbukta, som var en god ankerplass.

Slevik batteri var utstyrt med omkring tretten kanoner fra Moss Jernverk. Andre bygninger var hus for proviant, ammunisjon, kjøkken, materialer, bryggeri og vaktene. 

Planleggingen var ved generalmajor Hans Christopher Gedde, mens infanteriløytnant Hans Johan Julius Lemvig (1788–?) og hans assistent månedsløytnant Mathias Hjorth (1783–1850) stod for den daglige ledelse.Mathias Hjorth en omfattende biografi fra zinow.no, sist lest 22. september 2016.

Under krigen med Sverige 1814 måtte norske styrker evakueres til batteriet i starten av august. Alle flyktet fra batteriet den 4. august, og det ble snart etter besatt av svenskene. Batteriet ble beordret nedlagt som formelt festningsverk den 25. juli 1815, men ble ikke solgt før i 1903 til private gjennom en offentlig auksjon.Batteriet/Slevik er til salgs. En eiendom i vårt nærområde med historisk sus  fra Oksrodkilen.no, sist lest den 22. september 2016.  Eiendommen ble solgt til familien Sønnichsen som brukte den til sommersted frem til 1927, da de solgte den videre til familien Juul, som i 1930 solgte til familien Strand.

Fra 1930-tallet har det vært i samme private eiers eie. Onsøy kommune overtok brygge og badeplass i 1951. Kanoner står fortsatt her (2015).Ken Arild Kristiansen, Slevik skanse, sist lest den 22. september 2016.  Ved privatsalget av den 57 mål store eiendom her i 2016, forsøkte kommune og fylkeskommune å kjøpe, for å utvide offentlig friareal.Slevik batteri glapp: - Staten bør ha mekanismer for oppkjøp  fra Østfold fylkeskommune den 1. juni 2016. Men, eiendommen 64/20 ble i stedet solgt for 48 millioner kronerBjørn-Egil Mikalsen, Kjøte sommerens dyreste sjøeiendom i Dagens Næringsliv den 22. september 2016. til Jacob B. Stolt-Nielsen (født 1963) i skipsrederiet Stolt-Nielsen, som fra før av har landsted 66/4 i Slevikkilen.Espen Normann, Vil avslutte livet med avskjedsfest og aktiv dødshjelp i Fredrikstad Blad den 11. mai 2011.

Referanser

 Litteratur 

 Slevig batteri i Nordisk Familjbok, 1917
 Festningsbyen Fredrikstad, 1996
 Forsberg, Turi: «Fra Borgåsen til Torgauten fort» i Varden 1997 s. 3-4. ISSN 0800-3866

 Eksterne lenker 


Kategori:Fredrikstads historie
Kategori:Kulturminner i Fredrikstad
Kategori:Byggverk i Fredrikstad
Kategori:Festningsverk i Østfold
Kategori:Artilleribatterier i Norge